Mūkė

Mūkė – upelis Lietuvoje, Raseinių rajone; Dubysos kairysis intakas. Prasideda prie Pryšmantų, teka į vakarus, vidurupyje pasuka į pietus. Įteka į Dubysą 48,0 km nuo jos žiočių, ties Maslauskiškiais.

Intakai: Vanagė, Dūdupis, Troškupys (dešinieji), Srautas (kairysis).

Aukštupio vaga ištiesinta. Žemupys patenka į Dubysos regioninį parką. Ties Berteškiais Mūkės slėnyje sutvenktas Berteškių tvenkinys (13,6 ha).

Prie Mūkės įsikūrę Gedvydų, Ūturių, Berteškių, Poškaičių, Zaroslės, Maslauskiškių kaimai.

Pavadinimo kilmė

Upėvardis (dar žinomas kaip Mukė), kildinamas nuo žodžio mukti („tižti, smegti“), mukus („klampus“).

 Šaltiniai 

Kategorija:Raseinių rajono upės